
Camera Deputaţilor

Nr.27/462/22 octombrie 2007
R A P O R T

asupra proiectului de Lege privind aprobarea Ordonanţei de urgenţă a Guvernului nr.83/2007 pentru modificarea Legii nr.179/2004 privind pensiile de stat şi alte drepturi de asigurări sociale ale poliţiştilor

În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 629 din 2 octombrie 2007, cu dezbaterea pe fond în procedură de urgenţă, a proiectului de Lege privind aprobarea Ordonanţei de urgenţă a Guvernului nr.83/2007 pentru modificarea Legii nr.179/2004 privind pensiile de stat şi alte drepturi de asigurări sociale ale poliţiştilor.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.817/25.06.2007)

· avizul favorabil al Consiliului Economic şi Social (nr.1205/25.06.2007)
· avizul favorabil al Comisiei juridice, de disciplină şi imunităţi (nr.31/1031/09.10.2007)
· avizul favorabil al Comisiei pentru egalitatea de şanse pentru femei şi bărbaţi (nr.37/352/11.10.2007).

Proiectul de lege are ca obiect de reglementare modificarea Legii nr.179/20004 privind pensiile de stat şi alte drepturi de asigurări sociale ale poliţiştilor, în sensul înlăturării elementelor de diferenţiere între femei şi bărbaţi în materie de pensie prin alinierea condiţiilor de pensionare (vârstă, stagiu de cotizare, vechime în muncă sau în serviciu).
Comisia propune Plenului Camerei Deputaţilor aprobarea proiectului de lege pentru a asigura transpunerea Directivei 86/378/CEE privind aplicarea principiului egalităţii de tratament între femei şi bărbaţi în regimurile profesionale de securitate socială, încadrarea în termenele sugerate de experţii Comisiei Europene pentru modificarea legislaţiei (6 luni, calculat de la data aderării, respectiv 1 ianuarie 2007) şi evitarea declanşării acţiunii de încălcare a  obligaţiilor de stat membru.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 16 octombrie 2007 au participat, în conformitate cu prevederile art.55 din Regulamentul Camerei Deputaţilor, republicat, din partea Ministerului Internelor şi Reformei Administrative:
· D-l Marin Pătuleanu – Secretar de Stat

· D-na Marilena Buzdugan – director

· D-l Dumitru Jantea – director

· D-na Nicoleta Enache – şef serviciu.
La lucrările comisiei au fost prezenţi 15 deputaţi, din totalul de 18 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 24 septembrie 2007.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

În urma dezbaterilor, Comisia propune admiterea cu modificări a proiectului de lege, după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege privind aprobarea Ordonanţei de urgenţă a Guvernului nr.83/2007 pentru modificarea Legii nr.179/20004 privind pensiile de stat şi alte drepturi de asigurări sociale ale poliţiştilor


	Nemodificat 
	

	2
	__
	Articol unic. – Se aprobă Ordonanţa de urgenţă a Guvernului nr.83 din 28 iunie 2007 pentru modificarea Legii nr.179/20004 privind pensiile de stat şi alte drepturi de asigurări sociale ale poliţiştilor, publicată în Monitorul Oficial al României, Partea I, nr.445 din 29 iunie 2007.


	Articol unic. – Se aprobă Ordonanţa de urgenţă a Guvernului nr.83 din 28 iunie 2007 pentru modificarea Legii nr.179/20004 privind pensiile de stat şi alte drepturi de asigurări sociale ale poliţiştilor, publicată în Monitorul Oficial al României, Partea I, nr.445 din 29 iunie 2007, cu următoarea modificare:
Autor: Comisia pentru muncă şi protecţie socială 
	Pentru respectarea normelor de tehnică legislativă. 

	3
	Art.III. – Poliţiştii care nu îndeplinesc condiţiile de pensionare prevăzute la art.1 pct.1 şi 3 pot opta, până la data de 31 decembrie 2007, pentru stabilirea dreptului la pensie potrivit prevederilor Legii nr.179/2004, cu modificările ulterioare, aplicabilă anterior intrării în vigoare a prezentei ordonanţe de urgenţă.


	__
	- Articolul III va avea următorul cuprins:
„Art.III. – Poliţiştii care nu îndeplinesc condiţiile de pensionare prevăzute la art.I pct.1 şi 3 pot opta, până la data de 31 decembrie 2007, pentru stabilirea dreptului la pensie potrivit prevederilor Legii nr.179/2004, cu modificările ulterioare, aplicabilă anterior intrării în vigoare a prezentei ordonanţe de urgenţă.”

Autor: Comisia pentru muncă şi protecţie socială 

	Pentru corectarea unei erori materiale, apărută la publicarea în Monitorul Oficial.



Comisia propune aprobarea proiectului în forma prezentată în raport, cu unanimitate de voturi.

